钦定古今图书集成/明伦汇编/官常典/第657卷 > 潘国相
## 钦定古今图书集成/明伦汇编/官常典/第657卷 > 潘国相

按《凤阳府志》：“国相，字荩廷，仕中牟丞。邑荒疲，城率土
雉，时值流寇蹂躏中州，民皆逃窜，乃请于上台，不三
月而易土为砖，城堞完整，民不见扰。抚军帅兵剿贼，
猝临城不遑蓐食，将有脱巾之呼，乃谕城中士民各
出现炊之饭，率四城民夫舁至军前，兵饱无哗而去。
其猝于应变如此。迁滇南参军，寻解组归林。值流寇”
焚掠南下，长邑居民惊惶，与县令坚壁而守。令旌其
门曰《梓里金城》。